на предприятия, научноизследователски центрове и университети в изследователски дейности и обучение на Европейската общност за атомна енергия.2. Финансово участие на Швейцария в бюджета на програмите, приети за изпълнението на Рамковата програма на Евратом за 2012—2013 г., както е посочено в приложение Б.3. Участие на правни субекти, установени в Европейския съюз, в швейцарски изследователски програми и/или проекти, приети от Федералния съвет, по теми, еквивалентни на тези в рамковата програма на Евратом за 2012—2013 г., съгласно реда и условията, посочени в съответните законови разпоредби на Швейцария и със съгласието на партньорите в конкретния проект и ръководството на съответната швейцарска програма. Освен ако в съответните швейцарски нормативни актове се предвижда друго, правни субекти, установени в Европейския съюз и участващи в швейцарски изследователски програми и/или проекти, покриват своите разходи, включително относителния си дял в разходите за общо управление на проекта и административните разходи.4. В допълнение към навременното осигуряване на информация и документация, свързана с изпълнението на Рамковата програма на Евратом за 2012—2013 г. и на швейцарските програми и/или проекти, сътрудничеството между страните може да включва следните форми и средства:а) редовен обмен на становища за насоки, приоритети и планове във връзка с изследователската политика в Швейцария и в Евратом;б) обмен на становища във връзка с перспективите и развитието на сътрудничеството;в) своевременен обмен на информация относно изпълнението на изследователските програми и проекти в Швейцария и в Евратом, както и относно резултатите от дейността, предприета съгласно настоящото споразумение;г) съвместни заседания;д) посещения и обмен на научни работници, инженери и техници;е) редовни контакти и последващи мерки между лидери на програми или проекти в Швейцария и в Евратом;ж) участие на експерти в семинари, симпозиуми и работни срещи.Член 3ПриспособяванеСътрудничеството може да се приспособява и развива по всяко време посредством споразумение между страните.Член 4Права и задължения във връзка с интелектуалната собственост1. Ако са изпълнени условията на приложение А и на действащото законодателство, правните субекти, установени в Швейцария и участващи в Рамковата програма на Евратом за 2012—2013 г., имат по отношение на собственост, използване и разпространение на информация и интелектуална собственост, възникнала от такова участие, същите права и задължения като тези на правните субекти, установени в Европейския съюз.2. Ако са изпълнени условията на приложение А и на действащото законодателство, правните субекти, установени в Европейския съюз и участващи в швейцарски изследователски програми и/или проекти в съответствие с член 2, параграф 3, имат по отношение на собственост, използване и разпространение на информация и интелектуална собственост, възникнала от такова участие, същите права и задължения като тези на правните субекти, установени в Швейцария и участващи във въпросните програми и/или проекти.Член 5Финансови разпоредбиПравилата, определящи финансовото участие на Швейцария, са описани в приложение B.Член 6Изследователски комитет Швейцария/Общностите1. Комитетът за изследвания на Швейцария/Общностите, създаден с Рамковото споразумение, преглежда, оценява и гарантира правилното изпълнение на настоящото споразумение. Всякакви въпроси, възникващи във връзка с изпълнението или тълкуването на настоящото споразумение, следва да се отнасят до този комитет.2. Комитетът може да вземе решение да измени препратките към актовете на Европейския съюз/Евратом в приложение В.Член 7Участие1. Без да се засягат разпоредбите на член 4, правни субекти, установени в Швейцария и участващи в Рамковата програма